22/11/2022 | Administración LocalMunicipal
Fene
Secretaría
Rectificación do anuncio da aprobación definitiva do Plan Estratéxico de Subvencións do Concello de Fene para o período 2022

Advertido un erro no anuncio publicado o día 16.11.2022 (núm.217) procédese a súa corrección mediante a publicación do novo anuncio En cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local, ao non presentarse alegacións durante o prazo de exposición ao público (publicado no BOP n.º 196, de data 17/10/2022), queda automaticamente elevado a definitivo o acordo plenario do Concello de Fene, de data 06/10/2022, de aprobación inicial do Plan Estratéxico de Subvencións para o ano 2022, procedéndose á súa publicación que se transcribe: O ámbito temporal do presente Plan comprende o exercicio 2022, de conformidade co artigo 11.4 do Real Decreto 887/2006, de 21 de xullo, que establece un período de vixencia dos PES máximo de tres anos; se ben, se adecúa a súa vixencia á desta Corporación e sen prexuízo, de conformidade co artigo 14 do mesmo texto legal, de actualizalo anualmente, de acordo coa información relevante dispoñible. Os Plans Estratéxicos de Subvencións son un instrumento de xestión de carácter programático, que carece de rango normativo, que non supón unha incidencia directa na esfera dos particulares, nin a súa aprobación xera dereitos nin obrigas para a Administración. A súa efectividade queda condicionada ao cumprimento dos obxectivos de estabilidade orzamentaria, polo que a aprobación das correspondentes bases e convocatorias das diferentes liñas de subvención, así como das dispoñibilidades orzamentarias, se acomodarán en cada momento aos citados obxectivos. O órgano competente para a aprobación do Plan Estratéxico de Subvencións, é o Pleno da Corporación, dado que se trata dun instrumento de planificación estratéxica da actividade subvencional ou de fomento e de xestión económica. Os beneficiarios poderán ser persoas físicas ou xurídicas coa finalidade de fomentar a realización de actividades de utilidade pública ou interese social ou para promover a consecución de fins públicos atribuídos á competencia local. O presente Plan Estratéxico resulta de aplicación directa a todas as subvencións concedidas anualmente polo Concello mediante os seguintes procedementos de concesión de subvencións: -Subvencións concedidas en réxime de concorrencia competitiva: que será o réxime ordinario de concesión, correspondéndose ben con aquel no que a concesión de subvencións se establece mediante unha orde de prelación das solicitudes presentadas conforme aos criterios de valoración previamente fixados nas bases reguladoras e na convocatoria realizada para o efecto, ou ben con aquel en que a concesión de subvención será para aquelas entidades que cumpran as condicións predeterminadas, que se establecerán por cada liña de subvención. - Concesión directa, do que só poderá facerse uso nos supostos seguintes: - As subvencións previstas nominativamente nos Orzamentos anuais do concello. - Con carácter excepcional, aquelas subvencións nas que se acrediten razóns de interese público, social, económico ou humanitario, ou outras debidamente xustificadas que dificulten a súa convocatoria pública. - As Subvencións que veñan impostas por norma de rango legal, debendo terse en conta o procedemento de adxudicación que describa a propia norma que a crea ou impón. Con carácter xeral, as subvencións se concederán en réxime de concorrencia competitiva; non obstante, poderán concederse mediante axuda directa aquelas subvencións que figuren como nominativas nos orzamentos municipais. Compatibilidade: As normas específicas reguladoras de cada liña de fomento local incluirán unha referencia á súa compatibilidade con outras aprobadas ou que podan aprobarse, tanto polo propio concello como por outras entidades públicas. As liñas estratéxicas de actuación recollidas no presente Plan Estratéxico, son as seguintes: - Liña 1: Fomento da promoción da cultura, dos eventos tradicionais e eventos lúdicos - Liña 2: Fomento da promoción do deporte. - Liña 3: Fomento da promoción do educación. - Liña 4: Fomento da promoción dos servizos sociais - Liña 5: Fomento da promoción económica 5.1. SUBVENCIÓNS DE FOMENTO DA CULTURA, DOS EVENTOS TRADICIONAIS E EVENTOS LÚDICOS a) Obxectivo estratéxico: Apoiar a realización de proxectos e actividades abertas ao público en xeral das asociacións sen ánimo de lucro existentes no Concello, con fins de carácter lúdico e cultural. b) Obxectivos específicos: - Fortalecer o movemento e tecido asociativo local nos seus diversos ámbitos de cultura o calquera outra actividade sectorial, como forma de participación da cidadanía. - Colaborar co movemento asociativo de organización de eventos festivos, tradicionais ou innovadores, que fomenten a convivencia entre os veciños. - Fomentar a participación da mocidade e das súas entidades sociais na dinámica sociocultural do municipio. - Apoiar o mantemento e funcionamento de asociacións do termo municipal de Fene. - Apoiar o desenvolvemento de actividades culturais que poidan levar a cabo as distintas asociacións. - Fomento das actividades lúdico-social das asociacións culturais do concello. - Fomentar a utilización da linguaxe non sexista e inclusiva e desenvolver actividades que fomenten os valores de igualdade, pluralidade de roles e identidades de xénero. - Fomentar o uso normal da lingua galega. Os proxectos subvencionados deberán ter como lingua vehicular de desenvolvemento a lingua galega, así como tamén o será dos soportes divulgativos das actividades, sen que iso exclúa a posibilidade de utilizaren tamén outras linguas. c) Prazo de execución: Convocatorias anuais d) Custos previsibles: Os custos previstos para o período 2022 serán ata o máximo da dispoñibilidade das consignacións orzamentarias recollidas no orzamento correspondente a cada exercicio. e) Fontes de financiamento: O Orzamento municipal, de conformidade coas aplicacións recollidas no plan de actuación e nas liñas específicas. f) Procedemento de concesión: O procedemento de concesión se realizará por concorrencia competitiva ou de forma directa para as entidades que figuren nominativamente no Orzamento. g) Plan de actuación: O plan de actuación para a execución de esta liña estratéxica, realizarase mediante a elaboración das correspondentes bases de convocatoria, e os convenios de colaboración ou acordos de concesión que poidan subscribirse ou ditarse para regular o outorgamento de subvencións nominativas.5.2. SUBVENCIÓNS DE FOMENTO DA PROMOCIÓN DO DEPORTE a) Obxectivo estratéxico: Apoiar a realización de proxectos e actividades abertas ao público en xeral das asociacións sen ánimo de lucro existentes no Concello, con fins de carácter lúdico e deportivo. b) Obxectivos específicos: - Fortalecer o movemento e tecido asociativo local nos seus diversos ámbitos do deporte o calquera outra actividade sectorial, como forma de participación da cidadanía. - Colaborar co movemento asociativo de organización de eventos festivos, tradicionais ou innovadores, que fomenten a convivencia entre os veciños. - Fomentar a participación da mocidade e das súas entidades sociais na dinámica deportiva do municipio. - Apoiar o mantemento e funcionamento de asociacións do termo municipal de Fene. - Apoiar o desenvolvemento de actividades deportivas que poidan levar a cabo as distintas asociacións. - Fomentar a promoción do deporte federado das entidades deportivas. - Fomento das actividades lúdico-social das asociacións deportivas do concello. - Fomentar a utilización da linguaxe non sexista e inclusiva e desenvolver actividades que fomenten os valores de igualdade, pluralidade de roles e identidades de xénero. - Fomentar o uso normal da lingua galega. Os proxectos subvencionados deberán ter como lingua vehicular de desenvolvemento a lingua galega, así como tamén o será dos soportes divulgativos das actividades, sen que iso exclúa a posibilidade de utilizaren tamén outras linguas. c) Prazo de execución: Convocatorias anuais d) Custos previsibles: Os custos previstos para o período 2022 serán ata o máximo da dispoñibilidade das consignacións orzamentarias recollidas no Orzamento correspondente a cada exercicio. e) Fontes de financiamento: O Orzamento municipal, de conformidade coas aplicacións recollidas no plan de actuación e nas liñas específicas. f) Procedemento de concesión: O procedemento de concesión se realizará por concorrencia competitiva ou de forma directa para as entidades que figuren nominativamente no orzamento. g) Plan de actuación: O plan de actuación para a execución de esta liña estratéxica, realizarase mediante a elaboración das correspondentes bases de convocatoria, e os convenios de colaboración ou acordos de concesión que poidan subscribirse ou ditarse para regular o outorgamento de subvencións nominativas.5.3. SUBVENCIONES DE FOMENTO DA EDUCACIÓN. a) Obxectivo estratéxico: Apoiar a realización de proxectos e actividades varias dirixidas os alumnos e alumnas dos distintos centros educativos de Fene, en todos os niveis: educación infantil, primaria e educación secundaria. b) Obxectivos específicos: Apoiar e fomentar os cursos; as actividades extraescolares; seminarios e outras actividades relacionadas coa formación nos distintos centros educativos do termo municipal. c) Prazo: Convocatorias anuais d) Custos previsibles: Os custos previstos para o período de vixencia do presente PES serán ata o máximo das dispoñibilidades orzamentarias consignadas recollidas no Orzamento que se aprobe. e) Fontes de de financiamento: O Orzamento municipal, de conformidade coas aplicacións orzamentarias recollidas no plan de actuación e liñas especificas. f) Procedemento de concesión: O procedemento de concesión se realizará en concorrencia competitiva, de conformidade coa ordenanza que regule a súa concesión g) Plan de actuación: O procedemento de concesión se realizará de forma directa para os centros educativos do termo municipal que figuran nominativamente no Orzamento. 5.4. SUBVENCIÓNS DE FOMENTO DOS SERVIZOS SOCIAIS a) Obxectivo estratéxico: Apoiar a realización de proxectos e actividades abertas ao público en xeral das asociacións sen ánimo de lucro existentes no Concello, con fins de carácter socio-sanitario. b) Obxectivos específicos: - Fortalecer o movemento e tecido asociativo local nos ámbitos dos servizos sociais, tales como actividades nas áreas de familia, infancia e mocidade; persoas maiores; diversidade funcional; drogodependencias e outros trastornos aditivos; violencia de xénero e persoas en risco ou situación de exclusión ou especiais dificultades de inserción social e/ou laboral. - Fomentar a participación das súas entidades sociais na dinámica sociosanitaria do municipio. - Apoiar o mantemento e funcionamento de asociacións do termo municipal de Fene. - Apoiar o desenvolvemento de actividades sociosanitarias que poidan levar a cabo as distintas asociacións. c) Prazo de execución: Convocatorias anuais d) Custos previsibles: Os custos previstos para o período 2022 serán ata o máximo da dispoñibilidade das consignacións orzamentarias recollidas no Orzamento correspondente a cada exercicio. e) Fontes de financiamento: O Orzamento municipal, de conformidade coas aplicacións recollidas no plan de actuación e nas liñas específicas. f) Procedemento de concesión: O procedemento de concesión se realizará de forma directa para as entidades que figuren nominativamente no Orzamento. g) Plan de actuación: O plan de actuación para a execución de esta liña estratéxica, realizarase mediante os convenios de colaboración ou acordos de concesión que poidan subscribirse ou ditarse para regular o outorgamento de subvencións nominativas.5.5. SUBVENCIÓNS DE PROMOCIÓN ECONÓMICA a) Obxectivo estratéxico: Apoiar a realización de proxectos e actividades abertas ao público en xeral das asociacións sen ánimo de lucro existentes no Concello, con fins da dinamización da promoción económica. b) Obxectivos específicos: - Fortalecer o movemento e tecido asociativo local nos seus diversos ámbitos da promoción económica ou calquera outra actividade sectorial, como forma de participación da cidadanía. - Colaborar co movemento asociativo de organización de eventos de promoción do comercio local que fomenten a dinamización económica local. - Apoiar o mantemento e funcionamento de asociacións do termo municipal de Fene. - Apoiar o desenvolvemento de actividades de promoción económica que poidan levar a cabo as distintas asociacións. - Fomento das actividades de promoción económica das asociacións de do concello. c) Prazo de execución: Convocatorias anuais d) Custos previsibles: Os custos previstos para o período 2022 serán ata o máximo da dispoñibilidade das consignacións orzamentarias recollidas no orzamento correspondente a cada exercicio. e) Fontes de financiamento: O Orzamento municipal, de conformidade coas aplicacións recollidas no plan de actuación e nas liñas específicas. f) Procedemento de concesión: O procedemento de concesión se realizará por concorrencia competitiva ou de forma directa para as entidades que figuren nominativamente no Orzamento. g) Plan de actuación: O plan de actuación para a execución de esta liña estratéxica, realizarase mediante a elaboración das correspondentes bases de convocatoria, e os convenios de colaboración ou acordos de concesión que poidan subscribirse ou ditarse para regular o outorgamento de subvencións nominativas.5.6. SUBVENCIÓNS DE MEDIO AMBIENTE a) Obxectivo estratéxico: Apoiar a realización de proxectos e actividades abertas ao público en xeral das asociacións sen ánimo de lucro existentes no Concello, con fins da dinamización da protección e defensa do medio ambiente. b) Obxectivos específicos: - Fortalecer o movemento e tecido asociativo local nos seus diversos ámbitos da protección e defensa do medio ambiente ou calquera outra actividade sectorial, como forma de participación da cidadanía. - Colaborar co movemento asociativo de organización de eventos de protección e defensa do medio ambiente. - Apoiar o mantemento e funcionamento de asociacións do termo municipal de Fene. - Apoiar o desenvolvemento de actividades de protección e defensa do medio ambiente que poidan levar a cabo as distintas asociacións. - Fomento das actividades de protección e defensa do medio ambiente das asociacións de do concello. c) Prazo de execución: Convocatorias anuais d) Custos previsibles: Os custos previstos para o período 2022-2023 serán ata o máximo da dispoñibilidade das consignacións orzamentarias recollidas no orzamento correspondente a cada exercicio. e) Fontes de financiamento: O Orzamento municipal, de conformidade coas aplicacións recollidas no plan de actuación e nas liñas específicas. f) Procedemento de concesión: O procedemento de concesión se realizará por concorrencia competitiva ou de forma directa para as entidades que figuren nominativamente no Orzamento. g) Plan de actuación: O plan de actuación para a execución de esta liña estratéxica, realizarase mediante a elaboración das correspondentes bases de convocatoria, e os convenios de colaboración ou acordos de concesión que poidan subscribirse ou ditarse para regular o outorgamento de subvencións nominativas. Con carácter xeral, as subvencións municipais terán un prazo de execución anual. Naqueles supostos nos que as circunstancias fagan necesario a fixación dun prazo de execución superior ao anual, se deberán recoller nas correspondentes bases das subvencións A efectividade das liñas de axudas e subvencións engadidas no presente plan quedarán condicionadas á existencia de crédito adecuado e suficiente no correspondente Orzamento anual. Previo á concesión de calquera tipo de subvención se procederá á tramitación da autorización do gasto correspondente. De acordo co previsto no artigo 34 da Lei Xeral de Subvencións que establece que “tamén se poderán realizar pagos anticipados que suporán entregas de fondos con carácter previo á xustificación, como financiamento necesario para poder levar a cabo as actuacións inherentes á subvención. Dita posibilidade e o réxime de garantías deberán preverse expresamente na normativa reguladora da subvención”. Consonte ao artigo 15 da Ordenanza reguladora de subvencións do concello de Fene, aprobada polo pleno o 30 de marzo de 2007 e publicada no BOP núm.137 do 15 de xuño de 2007, as bases das diferentes convocatorias así como os convenios que se aproben con relación as subvencións nominativas, en función das necesidades de financiamento, do tipo de proxecto a subvencionar, dos destinatarios da subvención e dos principios de eficacia e eficiencia que deben rexer en toda actuación pública, poderán de forma motivada establecer a posibilidade de pagos anticipados. O control e seguimento do presente Plan Estratéxico de Subvencións, realizarase de forma anual, en dous aspectos: - Control económico - financeiro das subvencións concedidas, que está encomendado á intervención do Concello de Fene, que se realizará nas condicións estipuladas na lexislación vixente. - Control e seguimento do Plan, que será recopilado pola intervención municipal, para o cal, por parte de cada un dos Servizos que actúen de órganos instrutores do procedemento de concesión das Subvencións, se procederá a remitir no primeiro cuadrimestre do exercicio seguinte unha memoria das axudas concedidas. A intervención analizará, xunto co informe de análise do cumprimento dos obxectivos de estabilidade orzamentaria e cumprimento da regra do gasto da Liquidación orzamentaria do exercicio vencido, o cumprimento do obxectivo de estabilidade orzamentaria da execución do Plan Estratéxico de Subvencións da anualidade correspondente indicando grado de execución e relevancia do mesmo respecto do análise xeral. Todas as subvencións concedidas polo Concello, en cada unha das súas liñas estratéxicas, programas de axuda e convocatorias serán publicadas durante o mes seguinte a cada trimestre natural, de acordo cos artigos 30 e 31 do Regulamento da Lei 38/2003, Xeral de subvencións, na sede municipal, tanto no apartado Subvencións, como no Taboleiro de anuncios Oficiais da Sede Electrónica, no taboleiro de anuncios físicos, no Boletín Oficial cando fora preciso e na Base de Datos Nacional de Subvencións, indicando beneficiario, contía concedida e o proxecto ou acción á que vai destinada” Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. Fene, 16 de novembro de 2022 O alcalde Asdo.: Juventino José Trigo Rey